S-177/2018

dómur:

Mál þetta, sem dómtekið var þann 5. apríl sl., er höfðað með ákæru lögreglustjórans á Suðurlandi, dagsettri 20. ágúst 2018 á hendur ákærða, A-kk-þgf V-kk-þgf V-kk-þgf, „fyrir umferðarlagabrot með því að hafa, að kvöldi þriðjudagsins 31. júlí 2018, ekið bifreiðinni […] sviptur ökurétti um Heiðmörk í Hveragerði.

Telst brot ákærða varða við 1. mgr. 48. gr. umferðarlaga nr. 50, 1987, sbr. 1. mgr. 100. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti ekki við þingfestingu málsins þann 27. september sl. þrátt fyrir lögmæta birtingu fyrirkalls og ákæru þann 30. ágúst sl. og lýsti sækjandi því þá yfir með vísan til 162. gr. laga nr. 88/2008, sbr. clið 3. mgr. 90. gr. sömu laga, að hann myndi leggja fyrir lögreglu að færa ákærða fyrir dóminn í samráði við dómara.

Ákærði var færður fyrir dóminn í fylgd lögreglu þann 5. apríl sl. og lýsti því yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda og ákærða sjálfum hafði verið gefinn kostur á að tjá sig um lagaatriði og ákvörðun viðurlaga.

Samkvæmt framlögðu sakavottorði ákærða var hann þann 2. júní 2006 dæmdur í 3 mánaða skilorðsbundna fangelsisrefsingu fyrir þjófnað og fleiri brot. Þann 18. júní 2007 var ákærði með dómi Hæstaréttar dæmdur fyrir tilraun til manndráps auk fleiri brota og gerð 5 ára og 6 mánaða fangelsisrefsing. Þann 8. júlí 2013 var ákærða dæmd sekt fyrir að aka of hratt og undir áhrifum fíkniefna auk húsbrots og eignaspjalla. Þann 16. apríl 2014 gekkst ákærði undir sekt hjá sýslumanninum á Selfossi fyrir akstur sviptur ökurétti og þann 8. maí sama ár var ákærði dæmdur fyrir akstur undir áhrifum fíkniefna og sviptur ökurétti, en um hegningarauka var að ræða. Þann 8. október 2015 var ákærði dæmdur í 6 mánaða fangelsi skilorðsbundið í 2 ár fyrir brot gegn 217. gr. almennra hegningarlaga, 98. gr. barnaverndarlaga, akstur sviptur ökurétti og undir áhrifum áfengis. Síðast hlaut ákærði dóm þann 2. október 2017, 10 mánaða fangelsi skilorðsbundið í 1 ár fyrir brot gegn 1. mgr. 106. gr. almennra hegningarlaga.

Með vísan til 60. gr. almennra hegningarlaga ber að taka dóminn frá 22. október 2017 upp og ákveða refsingu ákærða í einu lagi eftir reglum 78. gr., sbr. 77. gr. sömu laga. Þykir refsing ákærða hæfilega ákveðin fangelsi í 11 mánuði en fullnustu 10 mánaða af refsingunni þykir mega fresta og skal hún falla niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940.

Engan sakarkostnað leiddi af máli þessu.

H-kk-nf O. A-kk-nf dómstjóri kveður upp dóm þennan.

Dómsorð:

Ákærði, A-kk-nf V-kk-nf V-kk-nf, sæti fangelsi í 11 mánuði en fullnustu 10 mánaða af refsingunni skal frestað og skal hún falla niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940.

H-kk-nf O. A-kk-nf

Ákærði, A-kk-nf V-kk-nf V-kk-nf, sæti fangelsi í 11 mánuði en fullnustu 10 mánaða af refsingunni skal frestað og skal hún falla niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940.

H-kk-nf O. A-kk-nf